 Osun Police: Ọlọpàá gba òògùn ìbílẹ, ìbọn, àáké àti àdá lọwọ egúngún Ìròyìn sọ pé, awọn ènìyàn n fóri gbárí lásìkò tí eégún náà jáde nílu Ede, tí ọkùnrin kan, Mukaila Ismaila sì fàrapa yánayàna, ti wọn si ti gbe lọ sílé ìwòsàn. Àwọn tí ọrọ náà sóju wọn sàlàyé pé, àwọn tó n tẹlé eégún náà kó onírúurú ǹkan ìjà tó léwu lọwọ, ìdí nìyìí tí wọn fi mú ẹjọ náà lọ sọdọ ọlọpàá. Àwọn iròyin tì ẹ leè ní ìfẹ síí: Lẹyìn èyí ni ilé iṣẹ ọlọpàá dá àwọn ẹsọ aláàbò sí ibi ìṣẹlẹ náà, sùgbọn nígbà ti wọn dé bẹ, àwon ọmọ lẹyìn eégún kọjú ìjà sí àwọn ọlọpàá pẹlú ìbọn. Ọwọ sìnkún ọlọpàá ba èniyàn mẹfà nínú wọn, to fi mọ eégún ọún fúnra rẹ. Kọmísọnà ọlọpàá ní ìpińlẹ Osun Undie Adie fìdí ọrọ náà múlẹ, nípa bí wọn ṣe mú eégún àti àwọn ìsọmọgbè rẹ. Àwọn nǹkan ti wọn gbà lọwọ wọn ni òògùn, ìbọn ìgbàlodé kan, ìbọn ọdẹ kan, àdá méjì, ààké àti gángan mẹrin. Seyi Makinde; Ilé iwosan kan ṣoṣo tó wà ní Idí-Iroko Adewole tí bàjẹ pátápátá. Ọgá ọlọpàá náà sàlàyé pé, àti eégún àti àwọn tókù rẹ kò ni lọ láì jìyà ẹṣẹ wọn. : Ìlúmọọká egúngún kan ní ìlú Ede, ìpínlẹ Osun ti kó sí panpẹ ọlọpàá nítorí pé ó ń da ìpayà sílẹ láàrín ìlú. 